

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.16 | 2024. gada 31. oktobrī |

# 

# 8.

# Par Ogres novada pašvaldības dalību projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanā

Izglītības un zinātnes ministrija (turpmāk – ministrija) saskaņā ar Ministru kabineta 2024. gada 18. jūnija noteikumiem Nr. 387 “Eiropas Savienības Kohēzijas politikas programmas 2021. – 2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” pirmās projektu iesniegumu atlases kārtas īstenošanas noteikumi”, (turpmāk - Noteikumi) uzsāk projekta **“Izglītības iestāžu nodrošinājums pilnveidotā vispārējās izglītības satura kvalitatīvai ieviešanai”** (turpmāk – Projekts) īstenošanu.

Projekts paredz datortehnikas iegādi pašvaldību un valsts dibināto vispārējās (tostarp pirmsskolas) izglītības iestāžu pedagogiem un atbalsta personālam un pašvaldību un valsts dibināto profesionālās izglītības iestāžu pedagogiem un atbalsta personālam.

Datortehnika izglītības iestāžu dibinātājiem tiks sadalīta atbilstoši Noteikumu nosacījumiem un ministrijas izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs, aprēķinā izmantojot Valsts izglītības informācijas sistēmas 2023. gada 1. septembra datus. Saskaņā ar ministrijas veikto aprēķinu, prognozējams, ka Projekta ietvaros Ogres novada pašvaldība (turpmāk – Pašvaldība) varētu saņemt 874 datortehnikas vienības.

Projekta ietvaros Pašvaldībai paredzēts:

1. izstrādāt datortehnikas izmantošanas nosacījumus izglītības iestādē un ārpus izglītības iestādes;
2. izsniegt iegādāto datortehniku izglītības iestādes pedagogiem un atbalsta personālam, atbilstoši Pašvaldības izstrādātajai kārtībai,
3. datortehnikas piešķiršanā izmantot Izglītības resursu uzskaites un monitoringa informācijas sistēmu (RUMIS);
4. datortehnikas efektīvam izmantojumam un pārvaldībai nodrošināt lietotāju kontu pārvaldību un datortehnikas izmantošanas monitoringu un uzturēšanu, tai skaitā datortehnikas konfigurāciju,  tehnoloģiju savietojamības risinājumus, kā arī nodrošināt atbalstu un stimulus lietotāju digitālo prasmju pilnveidei, tai skaitā valsts izveidotu interaktīvo mācību platformu un mācību vadības platformu izmantošanai;
5. nodrošināt Projekta ietvaros iegādātās datortehnikas uzturēšanu, apkopi un ilgtspēju (apdrošināšanu vai aizvietošanu), tai skaitā datortehnikas izmantošanu vispārējās izglītības satura īstenošanas vai apguves mērķiem, kā arī tās pieejamību un funkcionalitāti vismaz 5 (piecus) gadus pēc īpašumtiesību iegūšanas.

Pašvaldībai, saskaņā ar noteikumiem, jāparedz finanšu ieguldījumi datortehnikas aizvietošanai piecu gadu periodā. Pirmajā gadā provizoriski aizvietojamo datoru skaits plānots 0,5 procentpunkti no kopējā datoru skaita, kas ir četri datori un kopā veido 2 812,00 EUR (divi tūkstoši astoņi simti divpadsmit *euro,* 00 centi) ar PVN. Katru nākamo gadu kopējais aizvietojamo datoru skaits pieaug par 0,5 procentpunktiem, un kopā piecu gadu periodā ir 62 datori par kopējo summu 43 586,00 EUR (četrdesmit trīs tūkstoši pieci simti astoņdesmit seši *euro,* 00 centi) ar PVN.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Apstiprināt** Ogres novada pašvaldības dalību projekta **“Izglītības iestāžu nodrošinājums pilnveidotā vispārējās izglītības satura kvalitatīvai ieviešanai”** īstenošanā.
2. **Paredzēt** Ogres novada pašvaldības budžetā finanšu līdzekļus datortehnikas aizvietošanai par kopējo summu 43 586,00 EUR (četrdesmit trīs tūkstoši pieci simti astoņdesmit seši *euro,* 00 centi) ar PVN, kas tiek sadalīta sekojoši pa gadiem:
   1. 2025. gadā 2 812,00 EUR (divi tūkstoši astoņi simti divpadsmit *euro,* 00 centi) apmērā ar PVN;
   2. 2026. gadā 5 624,00 EUR (pieci tūkstoši seši simti divdesmit četri *euro*, 00 centi) apmērā ar PVN;
   3. 2027. gadā 8 436,00 EUR (astoņi tūkstoši četri simti trīsdesmit seši *euro*, 00 centi) apmērā ar PVN;
   4. 2028. gadā 11 951,00 EUR (vienpadsmit tūkstoši deviņi simti piecdesmit viens *euro*, 00 centi) apmērā ar PVN;
   5. 2029. gadā 14 763,00 EUR (četrpadsmit tūkstoši septiņi simti sešdesmit trīs *euro*, 00 centi) apmērā ar PVN.
3. **Pilnvarot** Ogres novada Izglītības pārvaldi veikt visas ar Projekta īstenošanu un uzraudzību saistītās darbības.
4. **Pilnvarot** Ogres novada Izglītības pārvaldes vadītāju parakstīt visus ar Projekta īstenošanu saistītos dokumentus.
5. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)